**Az ENSZ-főtitkár, António Guterres üzenete a nők elleni erőszak megszüntetésének nemzetközi napján**

**2023. november 25.**

A nők elleni erőszak szörnyű emberi jogi sérelem, egészségügyi katasztrófa és a fenntartható fejlődés jelentős akadálya.

Tartósan fennálló, széles körben elterjedt - és súlyosbodó.

A szexuális zaklatástól és bántalmazástól a nőgyilkosságig - az erőszaknak sokféle formája van.

De mindegyik a rendszerszintű igazságtalanságban gyökerezik, amit az évezredeken át tartó patriarchátus betonozott be.

Még mindig egy férfiak által dominált kultúrában élünk, ami a nőket sebezhetővé teszi azáltal, hogy megtagadja tőlük méltóságban és jogokban az egyenlőséget.

Mindannyian megfizetjük ennek az árát: társadalmaink kevésbé békések, gazdaságaink kevésbé sikeresek, világunk kevésbé igazságos.

De egy másik világ lehetséges.

Az ENSZ UNiTE kampányának idei témája - „Tegyünk a nők és lányok elleni erőszak megelőzéséért!" - mindannyiunkat cselekvésre hív.

Támogassunk olyan jogalkotást és átfogó politikákat, amelyek erősítik a nők jogainak védelmét minden területen.

Többet fektessünk be a megelőzésbe és a női jogvédő szervezetek támogatásába.

Hallgassunk meg túlélőket és mindenhol vessünk véget az elkövetők büntetlenségének.

Álljunk ki a női aktivisták mellett és támogassuk a női vezetőket a döntéshozatal minden szintjén.

Álljunk ki és szólaljunk fel együtt. Építsünk olyan világot, amely elutasítja a nők elleni erőszakot bárhol, bármilyen formában, egyszer és mindenkorra.